
I. ОБЩО ПРЕДСТАВЯНЕ НА УЧЕБНАТА ПРОГРАМА
	
Учебната програма по Художествена тъкан за учениците от специалност „Художествена тъкан” е изготвена  по типовия учебен план от 2020   година за 8, 9, 10, 11 и 12 клас. 
Разработена е въз основа на ДОС за специалност „Художествена тъкан” по  професия „Художник - приложни изкуства“ с придобиване на  трета степен на професионална квалификация. 
Художественото професионално обучение по специалността има за цел формирането на знания за българското и световното културно наследство и съвременнто развитие на текстила и текстилното изкуство, развиването на декоративното и абстрактно мислене, на творчески и технологични умения, оформянето на професионално-личностни качества и навици, гарантиращи упражняването на професията.
В рамките на петгодишното си обучение в специалността учениците добиват знания в областта на текстила. Получават практически умения и знания свързани с работата на художник изпълнител. Усвояват се различни видове текстилни техники като: ситопечат, багрене, рисувана коприна, резерваж, батик, тъкане и др.
Програмата е актуализирана в съответствие с промените в сферата на образованието и седмичната натовареност на учениците при специфичната подготовка пот. „Художествена тъкан“ и обхваща периода на обучение от 8 до 12 клас. Съобразена е с общия брой часове за специалност „Художествена тъкан“ и цели да даде необходимите знания и да създаде умения за проектиране и изпълниние в материал на уникални и  предназначени за тиражиране текстилни изделия. 
Учебното съдържание е подбрано в съответствие с поставените цели и осъществява междупредметна връзка с учебните дисциплини - рисуване, живопис, технология, компютърна графика, перспектива, пластична анатомия, история на изкуството.
Часовете по  „Художествена тъкан“ се провеждат в специализирани ателиета и работилници и компютърни зали, като включват  теоретични и практически занимания. Учебният процес се онагледява  с  богата литературна колекция, материали от електронната библиотека на всеки преподавател, както и с образци, фотоси и проекти от архива на специалността.
В процеса на проектиране, през периода на обучение от 8 до 12 клас, учениците придобиват знания за видовете композиции, стилизация, колорит и изразни средства, както и умения за работата с различни изобразителни материали и техники.
Изпълнението в материал също обхваща периода от 8 до 12 клас. Учениците придобиват знания за адаптиране и реализиране на даден проект в съответните материали и техники. Научават се да използват разнообразни текстилни техники, да преценяват различните възможности за реализация според конкретната задача и да придават завършен вид на текстилното изделие.
Уменията и знанията, които учениците получават по време на обучението си по специален предмет „Художествена тъкан„ дават възможност за успешна професионална реализация, конкурентност, широк спектър от възможности за кандидатстване във висши учебни заведения с различни специалности в областта на пластичните изкуства. Завършилите пълния петгодишен курс на обучение могат да създават и реализират авторски проекти, умеят както да планират и организират работата си, така и да изработват прецизни образци и детайли.
Учебното заведение е длъжно да осигури –
· преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата; 
· просторно, проветриво помещение, с добро естествено и изкуствено осветление, оборудвано  с маси  и друг специфичен инвентар
· шкафове за съхраняване на материалите, и проектите, по които се работи;

Преподавателите трябва:
· да следват логиката на утвърдената учебна програма;
· да мотивират учениците с индивидуални, съобразени с моментните им възможности задачи, в рамките на учебната програма;
· да балансират теоретичните и практически занятия;
·  да онагледяват учебния процес;

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
В резултат на обучението ученикът трябва

да знае:
· понятията и спецификата на изразните средства в рисунката;
· възможностите на различните изобразителни средства и материали;
· етапите в изграждане на художествена творба;
· законите и принципите за изграждане на композицията;
· познаване и използване на необходимите инструменти, повърхности и изобразителни материали за изграждане на образ при създаване на проект на декоративна композиция за текстил;
· историческото развитие – традициите и съвременните тенденции в областта на текстила;
· история на приложните изкуства;
· взаимодействие на текстилното произведение с архитектурната среда;
· проектиране на декоративни композиции и прилагане на принципите на комбинаториката, цветознанието, стилознанието, декорацията;
· работа извън ателието – скици от натура, рисунки на обекти и други дейности, свързани с проектирането;
· общо понятие за свойствата на различните видове текстилни материали, инструменти за работа и помощни материали; техники,
· традиционии и уникални техники за създаване на декоративно текстилно художествено произведение;
· изпълнение в материал на художественото изделие – работа в оборудвано ателие по печатни техники; 
· усвояване на техниките за изработване на нетъкан текстил - плъст и техники за тъкане;
· изработване на технологични чертежи, макети и шаблони, използвани при реализирането на текстилното художествено изделие;
· техника на безопасност при работа в специфични условия с химични багрила,  препарати и леснозапалими материали;
· специализирани програмни продукти за създаване на художествена текстилна творба и на текстилен дизайн - работа с компютър и графични програми;
· използване на съвременни средсва за комуникация при намиране на информация в етапа на проучване, предшестващ процеса на проектиране.
да може да :
· използва изразните средства на различните рисувателни материали;
· композира и помества в различни рисувателни формати;
· нарисува вярно различни по сложност задачи по натура;
· анализира поставените задачи и чрез синтез да достига до формиране на художествен образ;
· използва необходимите инструменти, повърхности и изобразителни материали за изграждане на образ при създаване на проект на декоративна композиция за текстил;
· умее да направи избор на подходяща декоративна композиция за изпълнение  в материал на художествено текстилно изделие според конкретната задача;
· познава и прави правилен избор на основни, помощни и спомагателни материали за създаване на текстилни художествени изделия;
· владее  различни текстилни техники за реализиране на проектите;
· спазва съответните етапи в процеса на изработване на текстилното художествено произведение или текстилен дизайн;
· планира и организира текущите задачи и разрешава  възникналите проблеми, свързани с дейността по изпълнение на проекта в материал;
· придава завършеност на изделието;
· спазва  специфичните за специалността хигиенни норми;
прилага  усвоените знания и умения за безопасност при работа в специфична

III. РАЗПРЕДЕЛЕНИЕ НА УЧЕБНОТО ВРЕМЕ
Общият брой учебни часове по учебния предмет „Художествена тъкан“  е 505 часа, които се разпределят по класове, в зависимост от типовия учебен план, по който се осъществява обучението.
Специфична професионална подготовка
	КЛАС
	I СРОК 
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 2
	18 / 2
	72

	IX
	18 / 2
	18 /2
	72

	X
	18 /2
	18 /2
	72

	XI
	18 / 4
	18 / 4
	144

	XII
	18 / 5
	11 / 5
	145







IV.    УЧЕБНО СЪДЪРЖАНИЕ
Структурирането на учебното съдържание е по раздели и теми. Учителят конкретизира броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение.
За постигане целите на обучението учителят разпределя учебните часове за нови знания, упражнения.

	№ по ред
	                    Наименование на раздели и теми 
	Брой часове

	
	VIII клас
	

	1.
	Изобразителни техники и видове материали за създаване  на  образ - природни форми. Стилизация.
	26

	1.1.
	Проучвателни рисунки и скици на растения от натура.
	

	1.2.
	Рисунки на зооморфни обекти от натура.
	

	1.3.
	Изобразяване на природни форми с различни материали и техники – туш, маркер, въглен, пастели, бои, монотипия, колаж и др. Стилизация.
	

	1.4.
	Използване на характерните особености и свойства на материалите за изобразяване и  възможности за комбинирането  им. Съчетаване на различни изобразителни техники.
	

	2.
	Стилизация, декоративен елемент, орнамент. Декоративна композиция- видове. Общо запознаване с различни текстилни техники.
	20

	2.1.
	Стилизация на образи. Създаване на орнамент.
	

	2.2.
	Затворена композиция в квадрат, в кръг, в триъгълник със стилизирани елементи. Симетрична и асиметрична композиция.
	

	2.3.
	Отворена композиция - фриз със стилизирани природни и геметрични елементи.
	

	2.4.
	Композиционни варианти и цветови гами. Работа с темперни бои.
	

	3.
	Изработване на малко текстилно изделие (салфетки, декорация на тениски, шалче или други), като се използват различни видове текстилни техники – ситопечат, багрене, ръчно рисуване, монотипия върху плат, смесени техники.

	20

	3.1.
	Изработване на работен картон и шаблони.
	

	3.2.
	Създаване на изображения върху текстил – декорация.
	

	3.3.
	Годишен изпит
	6

	
	Общо VIII клас
	72

	
	IX клас
	

	4.
	Декоративно текстилно изделие за интериор (декоративна възглавница, покривка, салфетки и други)
	36

	4.1.
	Проектиране на текстилно изделие, притежаващо конкретна утилитарна функция.
	

	4.2.
	Изпълнение в материал. Запознаване с техниката на ситопечата. Смесване на различни текстилни техники.
	

	5.
	Декоративен шал.
	30

	5.1.
	Проектиране на декоративен шал. 
· Характерни особености на проектирането и изобразителните възможности на техниката на изпълнение.
	

	5.2.
	Изпълнение в материал с техники за уникално десениране. 
· Техники за  десениране   чрез резерваж – батик, багрене и рисуване върху текстил.
	

	5.3.
	Годишен изпит
	6

	
	Общо IX клас
	72

	
	X клас
	

	6.
	Аксесоар към облеклото (чанта, колан, шапка, шал, бижута от текстилни материали). 
	36

	6.1..
	Проектиране и реализиране на обемна текстилна форма – аксесоар към облеклото по конкретно поставена тема. 
	

	6.2.
	Изпълнение в материал с техниките на плъстене и на тъкане. 
· Усвояване на техниките за направа на плъст и на техниката на тъкане.
· Комбиниране и смесване на различни текстилни техники и материали с техниките за тъкан и нетъкан текстил.
· Изработване и придаване на завършен вид на изделието.

	

	7.
	Композиция – текстилно пано за интериор по конкретно зададена тема.

	28

	7.1.
	Проектиране на текстилно пано за интериор - жилищен или обществен
· съобразяване с принципите за построяване на декоративна композиция в различните формати при проектирането. 

	

	7.2.
	Изпълнение в материал със техниката на ситопечата и смесени текстилни техники, според проекта
· подготовка – изработване на работен картон,
· подготвителни дейности (багрене, изработване на шаблони и негативи, заснемане на сита и др.)
· ситопечат, плъстене, ръчна хартия, вграждане, шиене, бродиране, уникални текстилни техники и други нетрадиционни техники и материали.
· довършителни дейности и придаване на завършен вид на паното

	

	7.3.
	Годишен изпит
	8

	
	Общо X клас
	72

	
	XI клас
	

	8.
	Текстилен дизайн – десен за жилищен интериор, за обществен интериор или за облекло.
	72

	8.1.
	Проектиране на десен по зададена тема. Композиционни и цветови варианти. 
· Видове десени според предназначението им и видове орнаментиране. 
· Характерни особености на декоративния десен според предназначението му.
	

	8.2.
	Изпълнение в материал:
· създаване на рапорт – видове рапорти
· цветоотделяне – направа на негативи
·  подготовка на шаблони и сита
· изпълнение в материал- ситопечат
· довършителни дейности за придаване на завършен вид на изделията
	

	9.
	Декотативна композиция – текстилна пластика. 
	64

	9.1.
	Проектиране на декоративна текстилна пластика – рисунки и скици.
·  Работа с различни мащаби, структури, обеми  и  цветови гами. 
· Изработване на макет в мащаб.
	

	9.2.
	Изпълнение в материал:
· работен картон в мащаб 1:1
· направа на арматура, ако е необходимо
· реализиране на проекта– работа с  материали и техники, според проекта
· довършителни дейности
	

	9.3.
	Годишен изпит
	8

	
	Общо XI клас
	144

	
	XII клас
	

	10.
	Дипломна работа на тема по избор:
Декоративен текстил, предназначен за интериор:
· Декоративна завеса
· Десени за интериор
· Декоративни възглавници
· Текстилно декоративно пано
· Декоративна текстилна пластика
· Декоративни текстилни осветителни тела
· Текстилна декоративна преграда
Аксесоари към облеклото:
· Шалове
· Шапки
· Десени за облекло
· Бижута от текстил
· Декорация на чадъри
· Чанти
	145

	10.1.
	Проучване и извличане на иформация по избраната тема за дипломна работа.
	

	10.2.
	Проектиране на дипломната работа.
· Композициони варианти и цветови решения
· Пластично изграждане - макет в мащаб
	

	10.3.
	Изпълнение в материал.
· графичен работен картон
· изработване на конструкция
· изпълнение с материали и техники според избраната тема
· довършителни дейности за придаване на завършен вид на изделията
	

	
	Общо XII клас
	145

	
	Общо
	505



Раздел 1. Изобразителни техники и видове материали за създаване  на  образ - природни форми. Стилизация.
Цели : Придобиване на знания и практически умения за изграждане на различни по сложност природни обекти и стилизацията им. Умения за изобразяване на сложни елементи като правилно бъдат отразени особеностите  на различните структури на детайлите. Използване на характерните особености и свойства на материалите за изобразяване и възможности за комбинирането  им. Съчетаване на различни изобразителни техники.

Раздел 2. Стилизация, декоративен елемент, орнамент. Декоративна композиция- видове. Общо запознаване с различни текстилни техники.
Цели : Да се развият умения за стилизация на природни форми и създаване на орнамент. Придобиване на знания и умения за изграждане на декоративна композиция, знания за цветовете и умения за работа с темперни бои.

Раздел 3. Изработване на малко текстилно изделие (салфетки, декорация на тениски, шалче или други), като се използват различни видове текстилни техники – ситопечат, багрене, ръчно рисуване, монотипия върху плат, смесени техники.
Цели : Учениците да се научат правилно да изработват работен картон и шаблони. Да се запознаят и да придобият умения за работа с  различните текстилни материали и  техники за създаване на декорация и изображения върху текстил .


Раздел 4.  Декоративно текстилно изделие за интериор (декоративна възглавница, покривка, салфетки и други).
Цели: Усвояване на процеса на проектиране на текстилно изделие, притежаващо конкретна утилитарна функция. Учениците да се запознаят с различни видове текстилни изделия за жилищен интериор. Да познават развитието на текстила за жилищен интериор в исторически аспект. Да различават характерни видове композиция за различните изделия. Да познават основни видове орнаментика според предназначението на изделието.
Да боравят с основни принципи за прилагане на цвета в текстила за жилищен интериор. Да познават влиянието на средата върху цветовите решения. Да се съобразяват с ергономични изисквания на текстилните, декоративните изделия за жилищен интериор. 

Раздел 5. Декоративен шал.
Цели : На базата на придобитите в 8 клас знания и умения, през втората учебна година от курса на обучение по специалността учениците утвърждават знанията и уменията си за основните принципи на проектиране, композиция и изпълнение в материал с някои основни уникални текстилни техники.

Раздел 6.   Аксесоар към облеклото (чанта, бижута, колан, шапка, шал от текстилни материали).
Цели :   Учениците усвояват процесите на проектиране и изработване на обемна текстилна форма - аксесоар към облеклото и реализирането им в материал чрез техниката на  ситопечата, техниката на тъкането и техниките за създаване на нетъкан текстил – плъст.

Раздел 7.   Композиция – текстилно пано за интериор по конкретно зададена тема.
Цели :   Да могат да избират подходящи материали и помощни средства за създаване на проект и изпълнението му в материал.Прилагане на знания за психологическите особености и въздействие на цвета в интериора – жилищен или обществен, съобразяване с принципите за построяване на декоративна композиция в различните формати при проектирането. Да организират и планират дейността си и да работят с широк спектър от текстилни техники. Умение за оформяне на крайния продукт.

Раздел 8.	Текстилен дизайн – десен за жилищен интериор, за обществен интериор или за облекло.
Цели: Развитие на текстила за жилищен интериор в исторически аспект.
Учениците усвояват принципите на отворената (безкрайна) декоративна композиция и се запознават с особеностите на текстилния дизайн. Да използват в проектирането различни декоративни елементи и стилизации (орнаменти, природни форми от различен характер и произход, абстрактни, геометрични и декоративни елементи). С помощта на компютърни графични програми се научават как да подготвят проектите си за изпълнение в материал. Прилагане на общите правила за хармонично съчетаване на цветовете в практиката. Осъществяване на връзка на цветовото решение с функционалното предназначение. Основни принципи за прилагане на цвета в текстила за жилищен интериор. Влиянието на средата върху цветовите решения.

Раздел 9.	Декотативна композиция – текстилна пластика.
Цели: Да работят с различни мащаби, създават пространствени текстилни композиции, текстилни пластики и структури, като използват свойствата на различни видове текстилни и алтернативни материали и текстилни техники за направата на обеми. Да могат да създават макет или пластичен мащабиран модел на обемно декоративно текстилно изделие. Да ползват пластични качества и изразни възможности на материала. Да познават принципите за изграждане на релеф или кръгла, триизмерна пластика. Да могат да степенуват плановете в обемно текстилно изделие. Съчетаване на различни форми, фактури, обеми. Организация на отделните обеми и форми в единно цяло. Придаване на завършен вид на текстилната творба.

Раздел 10.	Дипломна работа на тема по избор:
Декоративен текстил, предназначен за интериор.
Аксесоари към облеклото.
Цели:	Разработване и изпълнение в материал на декоративна композиция за текстил по избрана индивидуална тема. В работата си по темата те показват, прилагат и доразвиват придобитите умения и знания през целия курс на обучение по специалността. Проектират и изпълняват в материал. Извършват проучвателна дейност, представят в писмен вид проучването и изследването си и коментират процеса на работа по избраната тема. Използват както традиционни, така и нетрадиционни съвременни средства за проектиране, изработване и представяне на художествена творба.


Една седмица, преди оформянето на годишните оценки се провежда задължително текущо изпитване за установяване на изходното ниво на учениците по учебен предмет „Художествена тъкан“ от VIII до XI клас.
Задачите на учениците са както следва: 

На базата на изучавания материал и придобитите умения учениците разработват:

8-ми клас:
Декоративна композиция в цвят по зададена тема.
-	Затворена композиция в квадрат, в кръг или триъгълник и др. със стилизирани елементи. Отворена и затворена композиция.
-	Отворена композиция - фриз със стилизирани природни и геметрични елементи.
Формат 35/50см
Материали – моливи, туш, маркер, въглен, пастели, акварел, темперни бои. Техника - монотипия, колаж, темпера, акварел и други.
Продължителност 6 учебни часа – един ден. 

9-ми клас:
Декоративна композиция в цвят по зададена тема.
· Проектиране на декоративно текстилно изделие за интериор (декоративна възглавница, покривка, салфетки и други)
· Проектиране на декоративен шал.
Формат 50/70см
Материали – моливи, туш, маркер, въглен, пастели, акварел, темперни бои. Техника - монотипия, колаж, темпера, акварел и други.
Продължителност 7 учебни часа – един ден. 

10-ти клас:
Декоративна композиция в цвят по зададена тема.
· Пректиране и изпълнение в материал на аксесоар към облеклото (чанта, колан, шапка, шал, бижута от текстилни материали). 
· Проектиране и изпълнение в материал на композиция – текстилно пано за интериор по конкретно зададена тема.
Формат 50/70см
Материали – моливи, туш, маркер, въглен, пастели, акварел, темперни бои. Техника - монотипия, колаж, темпера, акварел и други.
Продължителност 8 учебни часа – един ден. 

11-ти клас:
Декоративна композиция в цвят по зададена тема.
· Текстилен дизайн – десен за жилищен интериор, за обществен интериор или за облекло.
· Декотативна композиция – текстилна пластика
Формат- според проекта
Материали – моливи, туш, маркер, въглен, пастели, акварел, темперни бои. Техника - монотипия, колаж, темпера, акварел и други.
Продължителност 8 учебни часа – един ден. 

Годишната оценка се формира от комисия, определена от директора след разглеждането на годишния изпит и представяне на учебните задачи от цялата година.
За получаване на професионална квалификация учениците от 12 клас полагат изпити по теория и практика на професията по Национални изпитни програми.


V. ОЧАКВАНИ РЕЗУЛТАТИ

В края на обучението по специфична професионална подготовка по учебния предмет „Художествена тъкан“ ученикът трябва да придобие компетентности за:

През периода на обучение от 8 до 12 клас учениците придобиват знания за българската традиция и световното културно наследство и за съвременнто развитие на текстила и текстилното изкуство. Научават се да използват както традиционни, така и нетрадиционни съвременни средства за проектиране, изработване и представяне на художествена творба.
В процеса на проектиране, през периода на обучение от 8 до 12 клас, учениците придобиват знания за видовете композиции, стилизация, колорит и изразни средства, както и умения за работата с различни изобразителни материали и техники. Развиват декоративното и абстрактно мислене и придобиват творчески и технологични умения.
Изпълнението в материал също обхваща периода от 8 до 12 клас. Учениците придобиват знания за  адаптиране и реализиране на даден проект в съответните материали и техники. Научават се да използват разнообразни текстилни техники, да преценяват различните възможности за реализация според конкретната задача и да придават завършен вид на текстилното изделие.
	
· познаване на историческото развитие – традициите и съвременните  тенденции в областта на текстила;
· познаване и използване на необходимите инструменти, повърхности и изобразителни материали за изграждане на образ при създаване на проект на декоративна композиция за текстил;
· умения за избор на подходяща декоративна композиция за художествено текстилно изделие според конкретната задача;
· познаване и правилен избор на основни, помощни и спомагателни материали за създаване на текстилни художествени изделия;
· владеене на различни текстилни техники за реализиране на проектите;
· спазване на  съответните етапи в процеса на изработване на текстилното художествено произведение или текстилен дизайн;
· планиране и организиране на текущите задачи и решаване на възникналите проблеми, свързани с дейността по изпълнение на проекта в материал;
· умения за придаване на завършеност на изделието;
· спазване на специфичните за специалността хигиенни норми;
· прилагане на усвоените знания и умения за безопасност при работа в специфична среда;
· умения за използване на съвременни средства за проектиране, обработване и представяне на художествена творба – компютър, мултимедия, графични програми.





VI. АВТОРСКИ КОЛЕКТИВ

Галя Гелова – преподавател по Художествена тъкан
НАЦИОНАЛНА ГИМНАЗИЯ ЗА ПРИЛОЖНИ ИЗКУСТВА „СВЕТИ ЛУКА“ – София

Учебната програма е по учебния план от 2020 г.

